*Oriģināls*

**APSTIPRINĀTS**

 Vides aizsardzības un reģionālās attīstības ministrijas (VARAM)

 iepirkuma komisijas

2018.gada 23.marta

sēdē, protokols Nr.1

**PUBLISKĀ IEPIRKUMA**

**Bīstamo atkritumu pārvadājumu sistēmas paplašināšana un pilnveidošana**

**NOLIKUMS**

IEPIRKUMA IDENTIFIKĀCIJAS NR.: VARAM 2018/5

(Saskaņā ar Publiskā iepirkuma likuma 9.pantu)

Iepirkuma CPV kods: 90713000-8 (Vides jautājumu konsultāciju pakalpojumi)
72260000-5 (Ar programmatūru saistītie pakalpojumi)

RĪGA, 2018

SATURS

|  |  |  |
| --- | --- | --- |
| 1. | Vispārīgā informācija | 3 |
| 2. | Informācija par iepirkuma priekšmetu | 3 |
| 3. | Piedāvājums | 4 |
| 4. | Nosacījumi pretendenta dalībai iepirkumā | 5 |
| 5. | Iesniedzamie dokumenti | 6 |
| 6. | Piedāvājuma vērtēšana un lēmuma pieņemšana | 7 |
| Pielikumi |  |  |
|  | 1.pielikums. Tehniskā specifikācija | 11 |
|  | 2.pielikums. Pieteikums dalībai iepirkumā | 15 |

1. Vispārīgā informācija
	1. Iepirkuma identifikācijas numurs

VARAM 2018/5

* 1. Pasūtītājs un kontaktpersona

Vides aizsardzības un reģionālās attīstības ministrija (VARAM)

Reģ.Nr. 90000028508

Peldu iela 25

Rīga, LV 1494

Kontaktpersona:

Sanita Melnupe

Tālrunis: +371 67026505

e-pasta adrese: sanita.melnupe@varam.gov.lv

Adrese: Peldu iela 25, Rīga, LV 1494, 5.stāvs

Kontaktpersona sniedz tikai organizatoriska satura informāciju par iepirkumu.

1. Informācija par iepirkuma priekšmetu

Atkritumu pārvadājumu uzskaites sistēmas (turpmāk – APUS) izveide pilnveidojot un paplašinot esošo bīstamo atkritumu pārvadājumu uzskaites sistēmu (turpmāk – BAPUS) un izstrādājot mobilo aplikāciju APUS funkcionalitātes nodrošināšanai.

Iepirkuma priekšmets nav sadalīts daļās.

Pakalpojumi sniedzami atbilstoši Tehniskās specifikācijas nosacījumiem (1.pielikums).

* 1. Pakalpojuma sniegšanas vieta

Pakalpojuma sniegšanas vieta ir Latvija.

* 1. Pakalpojuma sniegšanas termiņš

Līdz 2018.gada 31.oktobrim

* 1. **Pakalpojuma paredzamā līgumcena**

Līdz 33 000,00 euro *(*neieskaitot pievienotās vērtības nodokli).

* 1. **Apmaksas kārtība**

|  |  |  |
| --- | --- | --- |
| **Etaps** | **Pakalpojuma izpildes posms**  | **Nodevumu iesniegšanas termiņš** |
| I | Starpmaksājums 30%  | 27.04.2018. |
| II | Starpmaksājums 40% | 30.06.2018. |
| III | Gala maksājums 30% | 31.10.2018. |

1. Piedāvājums
	1. Piedāvājuma iesniegšanas vieta, datums, laiks un kārtība

### Pretendenti var iesniegt tikai vienu piedāvājumu par visu iepirkuma apjomu.

* + 1. Pretendenti piedāvājumus var iesniegt līdz 2018.gada 6.aprīlim, plkst.11.00 Peldu ielā 25, 102.telpā (kancelejā), Rīgā, LV-1494, piedāvājumus iesniedzot personīgi vai nosūtot pa pastu. Iesniegtie piedāvājumi, izņemot nolikuma 3.1.3.punktā noteikto gadījumu, ir Pasūtītāja īpašums.
		2. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, neizskata un atdod atpakaļ pretendentam.
		3. Pēc piedāvājumu iesniegšanas termiņa beigām pretendents nevar grozīt savu piedāvājumu.

* 1. **Piedāvājuma noformējums**

### 3.2.1. Piedāvājums jāiesniedz 2 eksemplāros (1 oriģināls un 1 kopija) aizlīmētā ārējā iepakojumā, uz kura jānorāda:

* Pasūtītāja nosaukums, reģistrācijas numurs un adrese;
* Pretendenta nosaukums, reģistrācijas numurs, adrese;
* Atzīme "Bīstamo atkritumu pārvadājumu sistēmas paplašināšana un pilnveidošana”. Identifikācijas Nr.VARAM 2018/5. Neatvērt līdz 2018.gada 6.aprīlim, plkst.11.00”.
	+ 1. Piedāvājumā iekļautajiem dokumentiem jābūt skaidri salasāmiem. Piedāvājumā iekļautajos dokumentos nedrīkst būt dzēsumi, aizkrāsojumi, neatrunāti labojumi, svītrojumi vai papildinājumi. Kļūdainos ierakstus pārsvītro un labojumus atrunā ar ierakstu „Labotam ticēt”, apliecinot šo ierakstu ar labojumu veikušās personas personisko parakstu, kā arī norādot personiskā paraksta atšifrējumu (vārda iniciāli un uzvārdu vai vārdu un uzvārdu) un labojuma datumu.

### Piedāvājumam jābūt cauršūtam tā, lai nebūtu iespējams nomainīt lapas, nesabojājot cauršuvuma nostiprinājumu. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, uz kuras norādīts cauršūto lapu skaits, ko ar savu parakstu apliecina piedāvājumu parakstīt pilnvarotā amatpersona.

### Piedāvājums jāsagatavo latviešu valodā. Dokumenti var tikt iesniegti citā valodā, ja tiem ir pievienots pretendenta apliecināts tulkojums latviešu vai angļu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos tiesību aktos noteiktajā kārtībā.

Pretendenta tulkojuma apliecinājums ietver:

* Norādi „TULKOJUMS PAREIZS”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.

### Ja pretendents iesniedz dokumentu kopijas, pretendentam tās jāapliecina.

Pretendenta kopijas apliecinājums ietver:

* Norādi „KOPIJA PAREIZA”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.
	+ 1. Pretendents piedāvājumu var iesniegt kā elektronisku dokumentu 1 eksemplārā, kas jāparaksta ar drošu elektronisko parakstu, ievērojot attiecīgos normatīvos aktus par elektronisko dokumentu noformēšanu. Piedāvājumā ietvertie dokumenti jāparaksta kopā kā viena datne. Piedāvājums jāieraksta elektroniski kopnes USB saskarnes atmiņas ierīcē (*USB flash* atmiņa), kuru var pievienojot datora *USB* portam un nolasīt ar *MS Office* *2003* (vai vēlāku programmatūras versiju) rīkiem lasāmā formātā. Elektroniskā formā noformētu piedāvājumu, kas ievietots slēgtā aploksnē, var iesniegt personīgi vai nosūtot pa pastu.
		2. Pretendents sedz visas izmaksas, kas saistītas ar piedāvājuma sagatavošanu un iesniegšanu.
1. Nosacījumi pretendenta dalībai iepirkumā

* 1. Pretendents, tai skaitā personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents Pakalpojuma sniegšanai plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā Latvijā vai ārvalstīs, ja attiecīgās valsts normatīvie akti to paredz.
	2. Nav pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta pretendenta saimnieciskā darbība vai pretendents tiek likvidēts.
	3. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro,* uz piedāvājuma iesniegšanas termiņa pēdējo dienu vai dienu, kad pieņemts lēmums par iespējamu iepirkuma līguma slēgšanas tiesību piešķiršanu. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
	4. Nolikuma 4.2. un 4.3.apakšpunkta nosacījumi attiecas uz pretendentu, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst šajā nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība.
	5. Pretendentam savā piedāvājumā jāiekļauj informācija par to, vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
	6. Prasības attiecībā uz pretendenta tehniskajām un profesionālajām spējām:
		1. Pretendents iepriekšējo 3 (trīs) gadu laikā ir izpildījis vismaz 3 (trīs) līdzvērtīgu IT sistēmu piegādes līgumus.
		2. Pretendents darba uzdevuma izpildē iesaistīs:
			1. projekta vadītāju, kuram ir:
* augstākā izglītība datorzinātnēs, datorvadībā, informāciju tehnoloģijās, ekonomikā, uzņēmējdarbībā vai projektu vadībā;
* pieredze vismaz 3 (trīs) līdzvērtīgu IT sistēmu projektu izstrādāšanā vai attīstīšanā un uzturēšanā iepriekšējo 3 (trīs) gadu laikā.
	+ - 1. vismaz vienu ekspertu – programmētāju, kuram ir:
* augstākā izglītība datorzinātnēs, datorvadībā vai informāciju tehnoloģijās;
* pieredze vismaz 3 (trīs) līdzvērtīgu IT sistēmu projektu izstrādāšanā vai attīstīšanā un uzturēšanā iepriekšējo 3 (trīs) gadu laikā.

5. Iesniedzamie dokumenti

**5.1. Pieteikums dalībai iepirkumā**

Pretendenta pieteikums dalībai iepirkumā atbilstoši Pieteikuma dalībai iepirkumā veidnei (nolikuma 2.pielikums) jāiesniedz kopā ar šī nolikuma 5.2. apakšpunktā minētajiem dokumentiem, pievienojot satura rādītāju. Ja piedāvājumu iesniedz personu grupa, pieteikums dalībai iepirkumā jāparaksta visām personām, kas ietilpst personu grupā. Pieteikumam pievieno dokumentu, kas apliecina pārstāvja tiesības parakstīt pieteikumu pretendenta (personu grupā ietilpstošās personas) vārdā. Pretendenta pieteikumā skaidri un vispusīgi jāatspoguļo darba uzdevumu izpilde atbilstoši Tehniskajā specifikācijā norādītajiem punktiem**.**

**5.2. Pretendenta kvalifikācijas dokumenti**

* + 1. Par Latvijas Republikā reģistrēto Pretendentu reģistrāciju atbilstoši normatīvo aktu prasībām (ja normatīvie akti to paredz), Iepirkuma Komisija pārbaudīs publiski pieejamās datubāzēs vai attiecīgajā reģistra iestādē. Pretendentam, kas nav reģistrēts Latvijas Republikas Komercreģistrā, jāiesniedz dokuments, kas apliecina reģistrāciju kompetentas valsts institūcijas reģistrā. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.
		2. Pretendenta piedāvāto ekspertu saraksts, viņu CV, kas atspoguļo šī nolikuma 4.6.punktā prasīto pieredzi, un ekspertu pašu parakstīts apliecinājums par piekrišanu piedalīties iepērkamā Pakalpojuma sniegšanā gadījumā, ja tiks pieņemts lēmums slēgt iepirkuma līgumu ar pretendentu, kā arī apliecinājums par pieejamību visa iepirkuma līguma darbības laikā.
		3. Pretendentam savā piedāvājumā jāiekļauj informācija par to, vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
1. Piedāvājumu vērtēšana un lēmuma pieņemšana
	1. Iesniegto piedāvājumu vērtēšana notiek saskaņā ar šajā nolikumā izvirzītajām prasībām un Publisko iepirkumu likumu.
	2. Iepirkuma komisija:
		1. Pārbaudīs piedāvājuma atbilstību šī nolikuma 3.2., 4. un 5. punktā norādītajām prasībām. Par atbilstošiem tiks uzstatīti tikai tie piedāvājumi, kuri atbilst visām norādītajām prasībām.
		2. Pārbaudīs tehniskā piedāvājuma atbilstību tehniskajā specifikācijā noteiktajām prasībām.
		3. Pārbaudīs, vai finanšu piedāvājumā nav aritmētisku kļūdu. Ja tiek konstatētas šādas kļūdas, iepirkuma komisija tās izlabos. Vērtējot finanšu piedāvājumus, iepirkuma komisija ņems vērā tās veiktos labojumus.
		4. Pēc tam, kad komisija ir pārbaudījusi pretendenta dokumentu un pretendenta atbilstību nolikumā noteiktajām prasībām, kā arī pārbaudījusi, vai piedāvājumā nav aritmētiskās kļūdas, komisija veic piedāvājumu vērtēšanuatbilstoši nolikumā noteiktajiem vērtēšanas kritērijiem.
		5. No piedāvājumiem, kas atbilst visām šajā nolikumā izvirzītajām prasībām, izvēlēsies saimnieciski izdevīgāko piedāvājumu un pieņems lēmumu slēgt iepirkuma līgumu ar pretendentu, kas iegūs lielāko punktu skaitu vērtējumā saskaņā ar šādiem kritērijiem:

|  |  |  |  |
| --- | --- | --- | --- |
|  | Vērtējuma apraksts | Vērtējums (max punktu skaits) | Vērtēšanas kritēriji |
| 1. | Pakalpojuma cena (C) | 50 | Zemākā cena (atbilstoši Finanšu piedāvājumam) |
| 2. | Pakalpojuma realizēšanas apraksts (P) | 50 | **Vērtēšanas kritēriji:*** Atkritumu pārvadājumu uzskaites sistēmas (APUS) struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts;
* Mobilās aplikācijas struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts;
* Izpildītāja plānotā sadarbība ar Pasūtītāju, atbildīgie un iesaistītie speciālisti par tehniskajā specifikācijā norādīto uzdevumu izpildi.
 |
|  | KOPĀ | 100 | V = C+ P |

Punktus par piedāvāto cenu (C) komisija aprēķinās, izmantojot šādu formulu:

$$C=\frac{C\_{min}}{C\_{p}}×50$$

kur:

Cmin = Zemākā piedāvātā cena no visiem piedāvājumiem;

CP = Pretendenta piedāvātā cena.

Punktus par pakalpojuma realizēšanas aprakstu (P) piešķir šādi:

|  |  |  |
| --- | --- | --- |
| Vērtēšanas kritēriji | Punktu piešķiršanas kritēriji | Punktu skaits |
| APUS struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts | APUS struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts ir pilnīgs un detalizēts, neradot šaubas vai papildu jautājumus par pakalpojuma sniegšanas kvalitāti. | 20 |
| APUS struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts ir nepilnīgs un nav detalizēts vai ir daļēji detalizēts, taču nerada šaubas par pakalpojuma sniegšanas kvalitāti. | 10 |
| APUS struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts ir nepilnīgs un nav detalizēts un/vai rada šaubas par pakalpojuma sniegšanas kvalitāti. | 5 |
| Mobilās aplikācijas struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts | Mobilās aplikācijas struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts ir pilnīgs un detalizēts, neradot šaubas vai papildu jautājumus par pakalpojuma sniegšanas kvalitāti. | 20 |
| Mobilās aplikācijas struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts ir nepilnīgs un nav detalizēts vai ir daļēji detalizēts, taču nerada šaubas par pakalpojuma sniegšanas kvalitāti. | 10 |
| Mobilās aplikācijas struktūras, lietojamības testēšanas, piegādes, Pasūtītāja norādītu speciālistu apmācību un garantijas nodrošināšanas apraksts ir nepilnīgs un nav detalizēts un/vai rada šaubas par pakalpojuma sniegšanas kvalitāti. | 5 |
| Izpildītāja plānotā sadarbība ar Pasūtītāju, atbildīgie un iesaistītie speciālisti par tehniskajā specifikācijā norādīto uzdevumu izpildi | Apraksts sniedz pietiekamu informāciju par sadarbību ar Pasūtītāju un nerada šaubas vai jautājumus par pakalpojuma sniegšanas un sadarbības kvalitāti. Skaidri norādīti atbildīgie un iesaistītie speciālisti par tehniskajā specifikācijā norādīto uzdevumu izpildi. | 10 |
| Apraksts sniedz nepietiekamu informāciju par sadarbību ar Pasūtītāju un/vai rada šaubas par pakalpojuma sniegšanas un sadarbības kvalitāti. Skaidri norādīti atbildīgie un iesaistītie speciālisti par tehniskajā specifikācijā norādīto uzdevumu izpildi. | 5 |

* + 1. Vērtējot pretendenta Piedāvājumu, komisija ņem vērā piedāvāto darbu kopējo cenu (t.i., līgumcenu) bez pievienotās vērtības nodokļa.
		2. Kopvērtējums katram Piedāvājumam tiek iegūts, saskaitot visos kritērijos iegūtos punktus:

|  |  |  |
| --- | --- | --- |
| **Kritēriji** | **Apzīmējumi** | **Maksimālais punktu skaits** |
| Pretendenta piedāvātā līgumcena | C | 50 |
| Tehniskā piedāvājuma apraksts | P | 50 |
| **Kopā** | **V= C + P** | **100** |

**P** - punkti par tehniskā piedāvājuma aprakstu;

**V** -kopvērtējumā iegūtais punktu skaits.

* + 1. Par saimnieciski visizdevīgāko piedāvājumu atzīst to piedāvājumu, kurš ieguvis vislielāko punktu skaitu, rēķinot to kā vidējo aritmētisko punktu skaitu no visu komisijas locekļu piešķirto kopvērtējumu kopsummas.

* + 1. Gadījumā, ja vismaz divu piedāvājumu novērtējums ir vienāds, izšķirošais piedāvājuma izvēles kritērijs ir lielāka vidējā sociālā nodokļa iemaksa valsts budžetā par pretendenta darbinieku 2017.gadā.
		2. Pirms lēmuma pieņemšanas par pretendentu, kuram būtu piešķiramas līguma slēgšanas tiesības, komisija saskaņā ar PIL 9. panta noteikto kārtību pārbaudīs, vai uz pretendentu un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, neattiecas PIL 9. panta astotās daļas 1., 2. vai 4.punktā (un šī nolikuma 4.2. un 4.3.apakšpunktā) minētie izslēgšanas nosacījumi. Ja, veicot pārbaudi, iepirkuma komisija konstatēs nodokļu parādus, tajā skaitā valsts sociālās apdrošināšanas obligāto iemaksu parādus, kas kopsummā pārsniedz 150 euro, tad tā rīkosies saskaņā ar PIL 9. panta desmito daļu. Iepirkuma komisija attiecībā uz ārvalstīs reģistrētu pretendentu vai pretendentu, kuru pastāvīgā dzīvesvieta ir ārvalstīs, rīkosies saskaņā ar PIL 9. panta divpadsmito daļu.

* + 1. Ja iepirkumam nav iesniegti piedāvājumi vai piedāvājumi neatbilst nolikuma prasībām, komisija pieņem lēmumu izbeigt iepirkumu, neizvēloties nevienu piedāvājumu.

**Nolikuma 1. pielikums**

**TEHNISKĀ SPECIFIKĀCIJA**

**Iepirkuma priekšmets**

Bīstamo atkritumu pārvadājumu sistēmas paplašināšana un pilnveidošana.

**Darba uzdevumi**

1. Līdz 27.04.2018. veikt esošās BAPUS darbības un efektivitātes izvērtējumu, novērtējot esošās sistēmas funkcionalitāti, darbības efektivitāti, esošās BAPUS pielāgošanu papildus nepieciešamajām funkcijām atbilstoši tehniskās specifikācijas 10. un 11. punktā ietvertajām nepieciešamajām funkcionalitātes izmaiņām. Izstrādāt pielāgotās atkritumu pārvadājumu uzskaites sistēmas un mobilās aplikācijas struktūru un prezentēt to Pasūtītājam, sniegt priekšlikumus esošās sistēmas efektīvākai darbībai.
2. Līdz 15.06.2018. veikt BAPUS pilnveidošanu un paplašināšanu; mobilās aplikācijas izstrādi. Uzdevuma izpildē ievērot Latvijas Vides aizsardzības fonda administrācijas publicitātes prasības[[1]](#footnote-1). Veikt APUS un mobilās aplikācijas testus pirms tās piegādes Pasūtītājam. Veikt APUS un mobilās aplikācijas piegādi Pasūtītājam testa vidē un nodrošināt Pasūtītāja noteikto speciālistu apmācību darbam ar APUS un mobilo aplikāciju.
3. Līdz 30.06.2018. nodrošināt testa vidē atklāto APUS un mobilās aplikācijas trūkumu novēršanu.
4. 30.06.2018. veikt APUS un mobilās aplikācijas darbības uzsākšanu ekspluatācijas vidē.
5. Līdz 31.10.2018. nodrošināt ātrās reaģēšanas garantijas periodu bez papildus maksas novēršot APUS un mobilās aplikācijas darbībā atklātos trūkumus. Izstrādātājam jānodrošina šādi reakcijas laiki no problēmas pieteikšanas brīža:
	1. kritiskos gadījumos, kad problēma izraisa pilnīgu APUS vai mobilās aplikācijas darbības apstāšanos un darbs nevar tikt turpināts: ne ilgāk par 4 (četrām) stundām, nodrošinot problēmas novēršanas laiku – ne ilgāk par 4 (četrām) stundām;
	2. steidzamos gadījumos, kad problēma izraisa APUS vai mobilās aplikācijas nekorektu darbību, tomēr ir iespējams darbu turpināt ierobežotā režīmā: ne ilgāk par 4 (četrām) stundām, nodrošinot problēmas novēršanas laiku – ne ilgāk par 8 (astoņām) stundām;
	3. pārējos gadījumos, kad problēma izraisa minimālus APUS vai mobilās aplikācijas veiktspējas zudumus: ne ilgāk par 12 stundām, nodrošinot problēmas novēršanas laiku – ne ilgāk par 24 stundām.

|  |  |  |
| --- | --- | --- |
| Pieteikuma kategorija | Reakcijas laiks\*, stundas | Problēmas novēršanas laiks\*\*, no problēmas pieteikšanas brīža, stundas |
| Kritisks | 4 | 4 |
| Steidzams | 4 | 8 |
| Pārējie | 12 | 24 |

*\* Par reakcijas laiku tiek uzskatīts laiks no problēmas pieteikšanas brīža līdz brīdim, kad Izpildītājs uzsāk pieteikuma risināšanu, par to elektroniski informējot problēmas pieteicēju.*

*\*\* Par problēmas novēršanas laiku tiek uzskatīts laiks no problēmas pieteikšanas brīža līdz brīdim, kad Pasūtītāja noteikts speciālists elektroniski apstiprina, ka piemērotais problēmas risinājums tiek saskaņots.*

1. Līdz 31.10.2020. nodrošināt garantijas periodu, šajā periodā bez papildus maksas novēršot APUS vai mobilās aplikācijas darbībā atklātos trūkumus:
	1. kritiskos gadījumos ne ilgāk par 4 stundām, nodrošinot problēmas novēršanas laiku – ne ilgāk par 4 (četrām) stundām;
	2. steidzamos gadījumos ne ilgāk par 12 stundām, nodrošinot problēmas novēršanas laiku – ne ilgāk par 24 stundām;
	3. pārējos gadījumos ne ilgāk par 24 stundām, nodrošinot problēmas novēršanas laiku – ne ilgāk par 48 stundām.

|  |  |  |
| --- | --- | --- |
| Pieteikuma kategorija | Reakcijas laiks, stundas | Problēmas novēršanas laiks, no pieteikuma iesniegšanas brīža, stundas |
| Kritisks | 4 | 4 |
| Steidzams | 12 | 24 |
| Pārējie | 24 | 48 |

1. Puses var rakstiski vienoties par citu (ilgāku) problēmas novēršanas laiku.
2. Visos tehniskās specifikācijas 5. un 6. punktā minētajos gadījumos, ja problēma tiek pieteikta darba dienā pēc plkst. 16:00, tiek uzskatīts, ka ziņojums saņemts nākamajā darba dienā plkst. 9:00.
3. Izpildītājs nodrošina, ka visa informācija par visiem APUS vai mobilās aplikācijas darbības traucējumu pieteikumiem tiek uzglabāta pieteikumu reģistrā.
4. Nepieciešamās BAPUS funkcionalitātes izmaiņas: būtiskākais papildinājums ir veikt pārvadāto atkritumu uzskaiti uz pārstrādes vai reģenerācijas vietu, neiekļaujot pārvadājumus uz šķirošanas iekārtām un saglabājot bīstamo atkritumu pārvadājumu uzskaiti esošā kārtībā, ņemot vērā izmaiņas pavadzīmēs un maksimāli izmantojot esošo BAPUS infrastruktūru. Nepieciešams:
	1. Nodrošināt visu atkritumu klašu pieejamību APUS ietvaros;
	2. Nodrošināt iespēju ievadīt ārzemju uzņēmumus pie Nosūtītāja, Pārvadātāja un Saņēmēja;
	3. Nodrošināt, ka dažādi lietotāji darbojas ar vienu pavadzīmi, t.i. nosūtītājs uzsāk pavadzīmi, pārvadātājs turpina un saņēmējs apstiprina kravas saņemšanu;
	4. Turpināt pavadzīmju numerāciju nebīstamajiem atkritumiem - tādu pašu kā līdz šim par bīstamajiem atkritumiem;
	5. Izslēgt no pavadzīmes laukus – bīstamas vielas, iepakojums, iepakojuma skaits, agregātstāvoklis, saturs;
	6. Izslēgt no pavadzīmes informāciju par transportu;
	7. Noteikt, ka pārstrādes mērķi (R kodu) norāda saņēmējs;
	8. Saglabāt esošos kopsavilkumus un atlases kritērijus;
	9. Nodrošināt kopsummu parādīšanos kopsavilkumos;
	10. Nodrošināt iespēju kopsavilkumos atlasīt bīstamos vai nebīstamos atkritumus (pēc atkritumu klases);
	11. Nodrošināt skatījumu padevi uz datu noliktavu;
	12. Nodrošināt PDF izdrukas no pavadzīmes;
	13. Nodrošināt mobilās aplikācijas izstrādi pavadzīmju ievadīšanai un apstiprināšanai caur mobilo telefonu (Android un iOS);
	14. Nodrošināt mobilās aplikācijas un APUS sasaisti, nodrošinot, ka darbības ar vienu un to pašu pavadzīmi var tikt veiktas gan caur APUS, gan mobilo aplikāciju.
5. Papildus nosacījumi APUS un mobilās aplikācijas funkcionalitātei:
	1. Sistēmai ir jānodrošina stabila darbība (t.i. nedrīkst sistemātiski pasliktināties ātrdarbība, veiktspēja vai rasties darbības kļūdas) ilgstošas uzskaites sistēmas darbības rezultātā.
	2. Lietotāji nedrīkst piekļūt sistēmā glabājamai informācijai, apejot drošības kontroles programmas, piemēram, operētājsistēmas, failu sistēmas, datu bāzes vai datu pārraides tīkla līmenī. APUS saskarnēm jābūt izveidotām tā, lai nevarētu apiet autentifikācijas un autorizācijas procedūras un nesankcionēti lietot sistēmas informāciju vai datnes;
	3. Pēc 31.10.2020. Izpildītājs nodrošina Pasūtītāju ar programmēšanas projektējuma aprakstu, lai no Izpildītāja neatkarīgi trešās puses speciālisti nepieciešamības gadījumā varētu nodrošināt APUS uzturēšanas pakalpojumus.
6. Izpildītājs nodrošina un ar savu parakstu līguma slēgšanas brīdī apliecina savu kompetenci un spējas augstā kvalitātē nodrošināt APUS un mobilās aplikācijas izstrādi, kā arī nodrošināt trūkumu novēršanu visā līguma garantijas periodā.
7. Informāciju saistībā ar esošo BAPUS un programmatūras projektējuma aprakstu Pretendents var saņemt elektroniski, nosūtot pieprasījumu uz e-pastu: sanita.melnupe@varam.gov.lv .
8. Darba izpildes posmi un termiņi, apmaksas posmi un apjoms:

|  |  |  |  |  |
| --- | --- | --- | --- | --- |
| **Nr.** | **Darba uzdevumi**  | **Īstenošanas laiks** | **Rezultāts** | **Apmaksas termiņš un apjoms**  |
| 1. | Noslēgts pakalpojuma līgums par APUS un mobilās aplikācijas izstrādi. | - |
| 2. | BAPUS darbības un efektivitātes izvērtējums | Līdz 27.04.2018. | Izpildītāja sagatavots un Pasūtītāja saskaņots ziņojums par veiktā izvērtējuma rezultātiem un turpmākajiem darbiem. | 30% no līguma kopējās summas 10 darba dienu laikā pēc ziņojuma saskaņošanas. |
| 3. | BAPUS pilnveidošana un paplašināšana – APUS un mobilās aplikācijas izstrāde un piegāde Pasūtītājam testa vidē | Līdz 15.06.2018. | Atbilstoši līguma nosacījumiem pilnībā izstrādāta APUS un mobilā aplikācija. Abpusēji parakstīts APUS un mobilās aplikācijas nodošanas – pieņemšanas akts. Izpildītāja sagatavota un Pasūtītāja saskaņota atskaite par veiktajiem darbiem. Izpildītāja organizēts seminārs, kurā Izpildītājs prezentē Pasūtītājam veiktos darbus un rezultātus. Pasūtītāja norādītu speciālistu apmācības darbam ar APUS un mobilo aplikāciju. | - |
| 4. | APUS un mobilās aplikācijas darbības izvērtējums un uzlabošana testa vidē (testē Pasūtītāja norādīti speciālisti). | Līdz 30.06.2018. | Pasūtītāja norādīti speciālisti testa vidē novērtē APUS un mobilās aplikācijas darbību, Izpildītājs novērš atklātos trūkumus. | - |
| 5. | APUS un mobilās aplikācijas darbības uzsākšana ekspluatācijas vidē | 30.06.2018. | Novērsti APUS un mobilās aplikācijas testa režīma darbības laikā atklātie trūkumi, pilnībā izstrādāta APUS un mobilā aplikācija uzsāk darbību ekspluatācijas vidē. | 40% no līguma kopējās summas 10 darba dienu laikā pēc abpusējas nodošanas – pieņemšanas akta parakstīšanas. |
| 6. | APUS un mobilās aplikācijas ātrās reaģēšanas garantijas periods | Līdz 31.10.2018. | Izpildītāja sagatavota un Pasūtītāja saskaņota atskaite par izstrādātās APUS un mobilās aplikācijas testēšanas periodā identificētajām problēmām un piemērotajiem risinājumiem. Abpusēji parakstīts nodošanas – pieņemšanas akts par veiktajiem darbiem saistībā ar APUS un mobilās aplikācijas trūkumu novēršanu. | 30% no līguma kopējās summas 10 darba dienu laikā pēc abpusējas nodošanas – pieņemšanas akta parakstīšanas. |
| 7. | APUS un mobilās aplikācijas garantijas periods | Līdz 31.10.2020. | Izpildītājs novērš visus APUS un mobilās aplikācijas darbībā atklātos trūkumus un kļūdas saskaņā ar Pasūtītāja ziņoto informāciju. | n/a |

**Nolikuma 2.pielikums**

**Pieteikums dalībai iepirkumā[[2]](#footnote-2)**

**Vieta, datums: \_\_\_\_\_\_\_\_\_\_\_\_\_\_\_\_\_**

**Pasūtītājs:** Vides aizsardzības un reģionālās attīstības ministrija

Reģ.Nr. 90000028508

Peldu iela 25

Rīga, LV 1494

**Iepirkuma identifikācijas numurs:\_\_\_\_\_\_\_\_\_\_\_\_\_\_\_\_\_\_\_**

**Iepirkuma priekšmets:\_\_\_\_\_\_\_\_\_\_\_\_\_\_\_\_\_\_\_**

**1. PRETENDENTS**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

1. **APLIECINĀJUMS**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinām, ka:

* tehniskā specifikācija izprasta un pakalpojumi tiks izpildīti pilnā apjomā;
* piedāvātie pakalpojumi pilnībā atbilst tehniskajai specifikācijai.
* pakalpojumi tiks izpildīti noteiktajos termiņos.
* pēc piedāvājuma iesniegšanas termiņa beigām piedāvājums netiks grozīts.
* visas piedāvājumā (un tā pielikumos - ja nepieciešams) sniegtās ziņas ir patiesas.
1. **TEHNISKAIS PIEDĀVĀJUMS**
	1. Tehniskās specifikācijas interpretācija, raksturojot Pakalpojuma sniegšanas mērķi un galvenos uzdevumus;
	2. Pakalpojuma sniegšanai piedāvāto izpildāmo darbu un veicamo pasākumu uzskaitījums un apraksts, raksturojot to savstarpējo saistību un mijiedarbību;
	3. Pakalpojuma sniegšanai nepieciešamās informācijas raksturojums;
	4. Pakalpojuma sniegšanas galveno risku un pieņēmumu raksturojums.
2. **Pretendenta pieredzes apraksts**

|  |  |  |  |  |
| --- | --- | --- | --- | --- |
| **Pasūtītājs,** kontaktpersona (vārds, uzvārds), telefona numurs un/vai e-pasta adrese | **Valsts** | **Sniegto pakalpojumu veids** | **Pakalpojumu sniegšanas laiks** | **Sniegto pakalpojumu detalizēts apraksts** |
| **<…>** | **<…>** | **<…>** | **<…>** | **<…>** |

**6. PIESAISTĪTO EKSPERTU SARAKSTS**

|  |  |  |  |
| --- | --- | --- | --- |
| **Eksperts** | **Vārds,****uzvārds** | **Kvalifikācija atbilstoši nolikumā noteiktajām prasībām** | **Profesionālā pieredze atbilstoši nolikumā noteiktajām prasībām** |
| **<…>** | **<…>** | **<…>** | **<…>** |

**7.FINANŠU PIEDĀVĀJUMS**

7.1.Piedāvājumam jāietver sevī visas izmaksas, kas saistītas ar Tehniskajā specifikācijā norādīto darbu izpildi.

7.2.Piedāvājuma cenai jābūt izteiktai euro, atsevišķi norādot:

- piedāvāto līgumcenu jeb piedāvājuma summu bez pievienotās vērtības nodokļa (PVN);

- PVN summu;

- kopējo cenu jeb piedāvājuma summu ar PVN.

|  |  |  |
| --- | --- | --- |
| **N.p.k.** | **Pakalpojums** | **Piedāvātā cena *euro***  |
| 1. |  |  |
| 2. |  |  |
|  |  |  |
|  | **Kopā, neskaitot PVN** |  |
|  | PVN, 21% |  |
|  | Kopā, t.sk. 21% PVN |  |

 Paraksts[[3]](#footnote-3): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. <https://www.lvafa.gov.lv/faili/projektukonkursi/Public_vadlinijas_2013.pdf> [↑](#footnote-ref-1)
2. **Pieteikums dalībai iepirkumā jāiesniedz kopā ar šī nolikuma 5. punktā minētajiem dokumentiem, pievienojot satura rādītāju.** [↑](#footnote-ref-2)
3. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara). [↑](#footnote-ref-3)